Каба

Каба — Кыргызстандын Жалал-Абад облусунун Базар-коргон районундагы айыл. Талды-Булак айыл аймагына кирет. Кара-Үңкүр суусунун оң өйүзүндө, Базар-Коргон — Арстанбап жолунун боюнда, деңиз деңгээлинен 1220 м бийикте жайгашкан. Райондун административдик борбору ― Базар-Коргон айылынан 23 км түндүк тарапта. Жалал-Абад темир жолбекетинен 55 км. 

 Калк 
Калкы — 1598 (2009-жылы); негизинен токойчулукта эмгектенип, дыйканчылык жана мал чарбасы менен алектенет. Орто мектеп, китепкана, клуб, почта түйүнү, амбулатория бар. Тегирмендер, мончо, соода түйүндөрү турмуш-тиричилик кызматынын бөлүмдөрү, кичи ишканалар иштейт. 

 Булактар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

Категория:Талды-Булак айыл аймагы